《清明日北园亭作》
宋代·李复

锦乱筠遗箨，青浮水结衣。
乳鸠呼却逐，斗雀堕还飞。
客过残樽在，年侵冷食稀。
去年今日意，渡峡雨霏霏。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。